
Előterjesztés Zalakaros Város Önkormányzata Képviselő-testületének 2024. szeptember 19-én tartandó ülésére

Napirend címe: Képviselő-testületi tagok által használt laptopokkal kapcsolatos döntés               
Az előterjesztést készítette: Tulok Anett jegyző

Tisztelt Képviselő-testület!

Az Alaptörvény és a hozzá kapcsolódó Mötv. módosítás értelmében a 2019-ben megválasztott önkormányzati képviselők és polgármesterek megbízatása 2024. október 1-jéig tart, a 2024. június 9-én megválasztott képviselők és polgármesterek megbízatása pedig október 1-jén kezdődik. 

A korábbi évek gyakorlata szerint a ciklus végén a Képviselő-testületi tagok a tevékenységük ellátása céljából használatba kapott laptopokat megvásárolhatják vagy térítésmentesen visszaadhatják az önkormányzat részére. 

Az YNet Kft. elkészítette a használatba adott Dell NB Vostro 3590 típusú laptopok értékbecslését, mely az előterjesztés mellékletét képezi. Az eszközök megközelítő piaci értéke 60.000 Ft. 

A fentiek alapján kérem a Tisztelt Képviselő -testületet az alábbi határozati javaslat elfogadására. 

Határozati javaslat:

Zalakaros Város Önkormányzata Képviselő-testülete 
1. úgy dönt, hogy az YNet Kft. 2024. 09.05-i értékbecslése alapján a képviselő-testületi tagok 60 000 Ft vételáron megvásárolhatják vagy térítésmentesen visszaadhatják az önkormányzat részére a használatba kapott laptopot, 
2. a képviselőknek a szándékukról legkésőbb 2024. szeptember 30-ig nyilatkozni kell.

Határidő:           1. pont azonnal
2.pont: 2024.  szeptember 30.    	
Felelős:               Novák Ferenc polgármester	
Operatív felelős: Horváthné Juhász Barbara pénzügyi osztályvezető

Zalakaros, 2024. szeptember 5.
                                                                                                    			
                                                                                                     			Novák Ferenc
 polgármester
